सुबह नारायण के पापा आए. उन के साथ गाड़ी में बैठ वे चंडीगढ़ के लिए रवाना हो गए. लगभग 10 बजे वे चंडीगढ़ में थे. नारायण के पापा ने उन्हें सैक्टर 17 के बस अड्डे पर छोड़ा और विदा ली. अब उन्होंने अपने प्रोग्राम के मुताबिक नैट से ली जानकारी का प्रिंट निकाला औैर उस के अनुसार सब से नजदीक स्थित रोज गार्डन चल दिए. बस अड्डे से रोज गार्डन लगभग 2 किलोमीटर दूर है अत: यह दूरी उन्होंने पैदल ही पार करने की सोची. दोनों ने रास्ते से चने खरीदे और खाते हुए लगभग 20 मिनट में वे जाकिर हुसैन रोज गार्डन पहुंच गए. यह एशिया का सब से बड़ा रोज गार्डन है. इस में 1,600 से भी अधिक किस्म के गुलाब देख वे आश्चर्यचकित रह गए. यहां हर साल गुलाब पर्व भी मनाया जाता है. जिस का 50 रुपए टिकट लगता है लेकिन अभी तो वे यहां फ्री घूमे.